Diari Oficial de la Generalitat Valenciana


Sumari del DOGV 3522, del 22-06-1999 (1999/4661)

ACORD de 27 d'abril de 1999, de la Comissió Territorial d'Urbanisme de València, relatiu a la modificació número 2 de les Normes Subsidiàries de Dos Aguas relativa a l'ampliació d'equipament esportiu.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3522

Data del DOGV
:   22-06-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/4661


Data del document
:   27-04-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Dos Aguas
    * pla d'urbanisme

ACORD de 27 d'abril de 1999, de la Comissió Territorial d'Urbanisme de València, relatiu a la modificació número 2 de les Normes Subsidiàries de Dos Aguas relativa a l'ampliació d'equipament esportiu. [1999/M4661]
  
Vist l'expedient remés per l'Ajuntament de Dos Aguas referit a la modificació número 2 de les Normes Subsidiàries relativa a l'ampliació d'equipament esportiu, i de conformitat amb els següents
  
Antecedents de fet
  
Primer
  
El projecte es va sotmetre a informació pública mitjançant acord del Ple de l'Ajuntament en sessió celebrada el dia 18 de maig de 1998. Després del pertinent període d'informació pública, en el qual no es van presentar al·legacions, es va aprovar provisionalment per aquest òrgan en data 18 de setembre de 1998.
  
Segon
  
El projecte consta de memòria, plans d'informació i plans d'ordenació.
  
Tercer
  
L'objecte del projecte és l'ampliació d'un equipament esportiu situat en la zona nord-oest del nucli urbà. Es tracta d'unes instal·lacions esportives recollides en el planejament vigent amb una superfície de 3.714 m2, que es pretenen ampliar mitjançant la construcció d'una pista poliesportiva i un frontó, amb una superfície de 8.039 m2, amb la qual cosa resultaria una superfície total d'11.753 m2 d'equipament esportiu. Es manté la classificació dels terrenys com a sòl no urbanitzable.
  
Quart
  
Dos Aguas té Normes Subsidiàries aprovades definitivament per la Comissió Territorial d'Urbanisme en data 31 de gener de 1989.
  
Cinquè
  
El sotssecretari d'Urbanisme i Ordenació Territorial va emetre informe previ favorable en data 29 d'octubre de 1998.
  
Sisè
  
La Comissió Informativa de la Comissió Territorial d'Urbanisme de València, en sessió celebrada el 21 d'abril de 1999 va emetre informe relatiu al projecte que ens ocupa, i va complir així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha estat correcta, conforme al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (a partir d'ara LRAU).
  
Segon
  
La documentació està completa, als efectes del compliment del que preceptua l'article 27 de la LRAU.
  
Tercer
  
Les determinacions contingudes en el projecte es consideren correctes des del punt de vista de les exigències de la política urbanística i territorial de la Generalitat, tal i com recull l'article 40 de la LRAU.
  
Quart
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de normes subsidiàries de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
A la vista del que antecedeix, la Comissió Territorial d'Urbanisme, en sessió celebrada el 27 d'abril de 1999 acorda aprovar definitivament la modificació número 2 de les Normes Subsidiàries de Dos Aguas relativa a l'ampliació d'equipament esportiu.
  
Contra aquesta resolució, que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció d'aquesta notificació.
  
Tot això, sense perjudici que puga interposar qualsevol altre recurs que estime oportú.
  
València, 27 d'abril de 1999.- El secretari de la Comissió Territorial d'Urbanisme: José Manuel Palau Navarro.